text: Hurtigt spørgsmål om giftudslippet
  17 december 2010 kl. 11.36
  Giftudslippet på Arlas ostemejeri i Taulov har udløst en række spørgsmål - både på Christiansborg og i den lokale beredskabskommission.
  Enhedslistens Per Clausen var hurtig på tasterne. Kl. 5.55 tikkede en mail ind på redaktionen om, at Enhedslisten kræver redegørelse for farligt udslip. 
  - Under alle omstændigheder er det uacceptabelt, at borgerne liv og helbred sættes på spil på grund af et sådant uheld.  Derfor må der øjeblikkeligt igangsættes en undersøgelse af, hvad der er forklaringen på, at et sådant uheld kan indtræffe, hvem der har ansvaret og hvad der kan gøres for at forhindre, at et sådan et uheld indtræffer igen, udtaler Per Clausen, miljøordfører for Enhedslisten.
  
  Spørgsmål til miljøminister
  Per Clausen har bedt miljøminister Karen Ellemann (V) om at svare på dette spørgsmål:
  Ministeren bedes redegøre for omfanget af det farlige udslip fra Arlas mejeri og hvad hun vil gøre for at få afklaret, hvad der er forklaringen på, at et sådant uheld kan indtræffe, hvem der har ansvaret og hvad der kan gøres for at forhindre, at et sådan et uheld indtræffer igen?
  